(1) عقل پرستى  يورپ كا موجودہ ارتقا، اُن كى نظر ميں ان كى ذہانت، معروضيت اور عقل پسندى كا مرہونِ منت ہے- ريشنل ازم (Rationalism) مذہب كے بگڑے ہوئے تصور 'اندہے ايمان' (Blind Faith) كے ردّ عمل ميں ايك باقاعدہ تحريك كے طور پر يورپ ميں سرگرم ہوا اور اس كے قوى اثرات مسلسل چلے آرہے ہيں- انسان كو اپنى عقل اور توجيہ پسندى پر ہميشہ سے بڑا اعتماد رہا ہے اور اس  عقل كے استعمال سے اگر اسے كچھ كاميابى حاصل ہو جائے تو پهر وہ 'عقل پرستى' تك پہنچا ديتى ہے-  انكارِ حديث كا فتنہ بهى چونكہ مغرب كى علمى مرعوبيت كا شاخسانہ ہے، اسلئے يہاں بهى عقل پسندى كے گہرے رحجانات پائے جاتے ہيں- اكثر منكرين حديث نے احاديث كو تسليم كرنے ميں عقلى حجت بازياں كى ہيں اور حديث كى صحت جانچنے كيلئے يہ اُصول متعارف كرايا ہے كہ وہى احاديث قابل قبول ہيں جو عقل انسانى كو اپيل كرتى ہيں .  مغرب نے احياءِ علوم كى تحريك كے بعد جہاں علمى و فنى ميدان ميں پيش رفت كى ہے، وہاں فن استدلال كو بهى سائنسى  خطوط پر استوار كيا ہے جس ميں يہى عقل پرستى شدت سے كارفرما ہے- تحقيق كا سائنسى اُسلوب اسے قرار ديا جاتا ہے جو اعداد و شمار، عقل و منطق اور معروضيت كے تقاضوں كو پورا كرتا ہو- اس اسلوبِ تحقيق ميں اُمورِ غيبيہ، مذہب اور الہامى تصورات كو كوئى وزن نہيں ديا جاتا- يہى وجہ ہے كہ وحى كى بنياد پر كى جانے والى تحقيق كو مغرب ميں باضابطہ اور مستند تحقيق شمار نہيں كيا جاتا-  اس لحاظ سے ايك مسلمان اور غير مسلم كے زاويہٴ فكر و نظر اور اسلوبِ استدلال ميں بڑا نماياں فرق ہے- اسلام ميں عقل كو استعمال كرنے، اس پر اعتماد  كرنے اور اس كى نشوونما كرنے كى بڑى ترغيب ملتى ہے ليكن اس كى بعض كوتاہ حدود كا اعتراف بهى موجود ہے- ايك مسلمان عقل پر بے جا اعتماد كرنے كى بجائے اپنى عقل كو خالق كائنات كى رہنمائى ميں چلانے كا پابند ہے اور وہ اپنى عقل كو اس حد تك آزاد نہيں كرسكتا كہ وہ اپنے خالق اور اس كى ہدايات پربهى اعتراضات كرنا شروع كردے- كيونكہ بہت سے دائرے ايسے ہيں جہاں انسانى عقل بے بس ہوجاتى ہے اور سائنس ومنطق بهى قاصرنظر آتى ہے-  وحى كى تشريح ميں عقل وبصيرت كو استعمال كرنا اسلام كامطلوب ہے جبكہ وحى پر اعتراض كے ميدان ميں عقل كو  كهڑا كرنا عقل كے ساتھ ظلم اور اپنے خالق كى ہدايات كے ساتھ ناانصافى ہے-عقل سے وحى يعنى اسلام كوسمجهنے كى كوشش تو قابل تعريف ہے ليكن عقل سے اسلامى تعليمات كو گهڑا نہيں جاسكتا-  موجودہ دور كے مسائل ميں ايك بڑا مسئلہ اُسلوبِ استدلال كى تبديلى كا ہے- اسلام ميں استدلال كا اسلوب تو يہ ہے كہ جہاں فرمانِ الٰہى يا حديث ِنبوى آجائے تو اس كى استنادى حيثيت كى توثيق كرنے كے بعد اس كے سامنے سرتسليم خم كرديا جائے- عقلى توجيہات، معروضى تك بندياں اور منطقى صغرے كبرے مزيد تائيد كے لئے ہيں جو اطمينانِ قلبى كا موجب ہوتے  ہيں، اسلام ان كى اجازت ديتا ہے ليكن اسلام ميں كسوٹى بننے كا مقام بنيادى طور پر وحى الٰہى كو ہى حاصل ہے-  جبكہ جديد تعليم يافتہ حضرات جديد علم الكلام كى رو سے استدلال كى بنياد صرف عقلى توجيہات كو بناتے ہيں اور آخر ميں تائيد كى غرض سے حديث ِنبوى يا آيت ِقرآنى بهى لے آتے ہيں- اس طرزِ استدلال كى نشاندہى علما اور دانشوروں كے اسلوبِ استدلال كے تقابلى مطالعہ سے بخوبى ہوسكتى ہے- ہمارے ہاں بهى جب سے جديد علم وفن نے اپنا سكہ جمايا ہے اور ذہنوں نے اہل مغرب كى فكرى غلامى قبول كى ہے، تب سے نہ صرف ہمارا عام بلكہ مقبول  دينى لٹريچربهى اسى كى مثال پيش كرتا ہے- پڑهے لكهے طبقوں ميں قرآن و حديث كى بجائے عقلى و منطقى معروضات زيادہ مقبول ہيں- اسى تعقل پسندى كا شاخسانہ انكارِ حديث بهى ہے- اگر عقل انسانى پر بے جا اعتماد ہوجائے تو وہ حديث ِنبوى كو بهى چيلنج كرنے لگتى ہے اور مغربى علوم و فنون كے ارتقا اور ان كى عقل پسندى كا نقصان دہ پہلوہے كہ ہمارے ہاں بهى ان كے خوشہ چين طبقے نے اس طرزِ فكر كو فروغ ديا ہے اور احاديث كو عقل كى كسوٹى پر پركہنا شروع كرديا ہے- يورپ كو يہ عقل پسندى گوارا ہوسكتى تھی كہ انكے ہاں الہامى ہدايات نہ صرف تحريف  شدہ ہيں بلكہ بنيادى طور پر بهى اس قابل نہيں كہ موجودہ دور ميں قابل عمل ہوں چنانچہ محرف الہامى تعليمات پر ايمان لانے كى بجائے وہ اپنى رائے وعقل پر زيادہ اعتماد كرتے ہيں جبكہ ہمارے ہاں اسلام نہ صرف ايك مكمل اورحتمى دين ہے بلكہ تحقيق وتدوين كے اعلىٰ معياروں پر بهى محفوظ ہے-اسلئے مسلمانوں كو عقلى برترى پر مبنى رجحانات زيب نہيں ديتے.  (2) تدوين حديث  منكرين حديث ميں كچھ لوگ تو ايسے ہيں جو احاديث كو اس شرط پر قبول كرتے ہيں كہ وہ انسانى عقل كے مطابق ہوں- جبكہ بعض منكرين حديث ايسے ہيں جو احاديث كى تدوين  پر عدمِ اعتماد كى وجہ سے كلى طور پر احاديث ِنبوى كو قبول نہيں كرتے-قرآن جو حديث كى بنسبت اعلىٰ معيار پر محفوظ ہے، وہ دونوں كى استنادى تحقيق ميں بنيادى فرق ملحوظ ركهے بغير دونوں كے لئے يكساں اسلوب اور مساوى درجہ حفاظت كا تقاضا كرتے ہيں-حالانكہ قرآن كلام الٰہى ہونے كى حيثيت سے الفاظ كى حفاظت كا اسلوب چاہتا ہے جبكہ حديث مرادِ الٰہى ہونے كے ناطے مفہوم كى حفاظت كے اصولوں پر روايت وتدوين ہوتى ہے-  اسى طرح منكرين حديث موجودہ حالات پر قياس كرتے ہوئے صحيح تجزيہ كئے بغير برسوں قبل كے حالات كو اپنے دور كے اندازوں  كے مطابق پركہنا چاہتے ہيں- انسان كى محدود عقل و فراست ميں يہ صلاحيت بڑى نادر ہے كہ وہ حالات كے معروضى فرق كو ملحوظ ركہ كر ہر دور كے تقاضوں اور اس كے مسلمات كو سمجھ سكے- جس طرح ہمارے مغرب گزيدہ مفكرين نے اسلام كے اسلوبِ استدلال كو ملحوظ نہ ركھ كر اور دونوں كے معروضى حالات كا فرق نہ كركے جديد علم الكلام كو اپنايا اور اس كو ترقى يافتہ قرار ديا جو كہ دراصل جذبہ ايمان و ايقان كى كمزورى كا مظہر ہے، اسى طرح دورِ نبوت ميں حفاظت كے تقاضوں كو آج كے دور كے حفاظت كے تقاضوں سے پركہنا بهى ايسى ہى بڑى غلطى ہے- موجودہ دور  ميں اگر كتابت كو حفاظت كا معتمد ذريعہ مانا گيا ہے تو اس كا مطلب يہ نہيں كہ ہميشہ سے كتابت ہى معتمد اور مستند ترين ذريعہ چلا آرہا ہو-بلكہ شايد بہت جلد انفرميشن ٹيكنالوجى كى بدولت اب كتابت وتدوين بهى اپنى موجودہ حيثيت برقرار نہ ركہ سكے-  اسلام كى حفاظت كا ذمہ اللہ تعالىٰ نے خود ليا ہے، نبى آخرالزمان پر نبوت كا سلسلہ ختم ہوگيا تو ضرورى تها كہ قيامت تك ايك مكمل دين انسانوں كے لئے محفوظ ترين صورت ميں موجود ہو- اسى طرح اسلام كے احكام اپنے پيروكاروں كے لئے ہميشہ ايك جيسے رہے ہيں- يہ نہيں ہوسكتا كہ كوئى شے  پہلے مخاطب صحابہ كرام كے لئے تو دين كا درجہ ركهتى ہو اور بعد ميں آنے والوں كے لئے اس كى كوئى دينى حيثيت نہ ہو- احاديث ِنبويہ كى تعميل صحابہ كرام پر فرض تهى اور وہ اپنے نبى كے احكامات ماننے كے پابند تھے، ضرورى ہے كہ ان پر لاگو شرعى احكام آگے بهى اسى حيثيت سے منتقل ہوں-كيونكہ اسلام تب ہى اللہ كا بهيجا ہوا دائمى آخرى دين ہوسكتا ہے جب وہ قيامت تك اپنى اصل شكل اور برابر حيثيت ميں سب كے لئے موجود ہو- دين كى حفاظت كى يہ ذمہ دارى اللہ تعالىٰ نے اپنے بندوں كے ذريعے اس طرح سادہ انداز ميں پورى كرائى ہے جو ہر دور ميں  حفاظت كا آسان اور مروّ جہ انداز رہا ہے- اور اس پر عمل كرنا، اس كے تقاضے بجا لانا انسانوں كے لئے بآسانى ممكن رہا ہے-چنانچہ ابتدا ميں قرآن وحديث كو بحفاظت آگے منتقل كرنے كے لئے جو طريقہ اختيار كيا گيا وہ بنيادى طور پر حافظہ پر اعتماد كا طريقہ ہے، جس كو بعد ميں كتابت او رديگر ذرائع سے بهى تقويت دى گئى ہے-